කොළඹ දිස්ත්‍රික් මලල ක්‍රීඩා සංගමයේ සංවිධානත්වයෙන් කොළඹ සුගතදාස ක්‍රීඩාංගණයේ දී පැවැති විවෘත මලල ක්‍රීඩා උළෙලේ මීටර 2000 ඇවිදීම තරගයේ රන් පදක්කම දිනා ගැනීමට සිවිල් ආරක්‍ෂක බළකායේ ඒ. ජේ. වීරසූරිය සමත් විය.මීට අමතරව එම ක්‍රීඩා උලෙළේ මීටර 1500 ලෝකඩ පදක්කම ද ඔහු හිමිකර ගත්තේ ය.පසුගිය ජුලි මාසයේ පැවැති ප්‍රවීණයන්ගේ මලල ක්‍රීඩා උළෙලේ දී මීටර් 5000 ඇවිදීම තරගයෙන් රන් පදක්කමක් දිනාගත් වීරසූරිය ක්‍රීඩකයා දෙසැම්බර් මස මැලේසියාවේ දී පැවැත්වෙන 16 වැනි ආසියාතික ප්‍රවීණයන්ගේ මලල ක්‍රීඩා උළෙලේ මීටර් 5000 ඇවිදීම, මීටර් 5000, මීටර් 3000 බාධක දිවීම සහ මාර්ග ධාවන තරගයට සහභාගි වීමට නියමිතය..